ՆԱԽԱԳԻԾ

Հայաստանի հանրապետության կառավարություն

որոշում

\_\_\_\_ \_\_\_\_\_\_\_\_\_\_\_\_\_\_\_ 2019 թիվ \_\_\_\_-Ն

ԾԱԽՍԵՐԻ ՓԱՍՏԱԹՂԹԱՎՈՐՄԱՆ ԱՅԼ ԿԱՐԳ ՍԱՀՄԱՆԵԼՈՒ ՄԱՍԻՆ

Հիմք ընդունելով Հայաստանի Հանրապետության հարկային օրենսգրքի 55-րդ հոդ­վածի 13-րդ մասը` Հայաստանի Հանրապետության կառավարությունը ***որոշում է.***

1. Սահմանել Հայաստանի Հանրապետության հարկային օրենսգրքի 55-րդ հոդ­վածի 13-րդ մասով սահմանված ծախսերի փաստաթղթավորման այլ կարգ՝ համաձայն հավել­վածի:
2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից և տարածվում է 2018 թվականի հունվարի 1-ից հետո ծագած (ծագող) հարա­բերու­թյուն­­ների վրա:

Հավելված

ՀՀ կառավարության 2019 թվականի

\_\_\_\_\_\_\_\_\_\_\_\_\_\_\_ \_\_\_\_ N \_\_\_\_-Ն որոշման

**ԾԱԽՍԵՐԻ ՓԱՍՏԱԹՂԹԱՎՈՐՄԱՆ ԱՅԼ ԿԱՐԳ**

1. Սույն հավելվածով սահմանվում է հարկ վճարողի կողմից Հայաստանի Հանրա­պե­տու­թյան հարկային օրենս­­գրքի 55-րդ հոդվածի 13-րդ մասով սահմանված` Հայաստանի Հան­րապետությունում հաշ­վառված մշտական հաստատություն չունեցող ոչ ռեզիդենտ կազ­մակերպությունից ձեռք բերվող ապրանք­ների, ընդունվող աշխա­տանքների և (կամ) ստացվող ծառայությունների մասով կատար­ված ծախսերի փաս­տա­թղթավորման այլ կարգը։
2. Հայաստանի Հան­րապետությունում հաշ­վառված մշտական հաստատություն չունե­ցող ոչ ռեզիդենտ կազմակերպությունից ձեռք բերված ապրանքների, ընդունված աշխա­­տանք­ների և (կամ) ստացված ծառայությունների (բացառությամբ այն աշխա­տանք­ների և (կամ) ծառայությունների, որոնց կատարման և (կամ) մատուցման վայրը Հայաս­տանի Հան­րապետության հարկային օրենսգրքի 39-րդ հոդվածի համաձայն՝ համարվում է Հայաս­­տանի Հանրապետությունը) գծով ծախսերը Հայաստանի Հանրապետության հար­կա­­յին օրենսգրքի 55-րդ հոդվածով սահմանված փաստաթղթերով չփաստա­թղթա­վորելու դեպ­­քում կարող են փաստա­թղթա­վոր­վել ձեռք բեր­ված ապրանքների, ընդունված աշխա­տանք­­ների և (կամ) ստացված ծառայությունների դիմաց ապրանքներ ձեռք բերող, աշխա­տանք­ներ ընդունող և (կամ) ծառայություններ ստա­ցող հարկ վճարողի կողմից կատար­ված՝ անկանխիկ եղանակով վճա­րումը հիմ­­­նա­վո­րող փաս­տաթղթով և Հայաստանի Հան­րա­պետությունում հաշ­վառված մշտական հաստատություն չունեցող ոչ ռեզիդենտ կազ­մա­կեր­պության կողմից դուրս գրված՝ ապրանքի մատա­կարար­ման, աշխատանքի կատար­ման և (կամ) ծառայության մատուց­ման փաստը հիմ­նա­վո­րող փաս­տաթղթով:
3. Այլ պետություններում վճարված պետական և տեղական հարկերի, տուրքերի և այլ պար­տադիր վճարների գծով ծախսերը Հայաստանի Հանրապետության հարկային օրենս­գրքի 55-րդ հոդ­վածով սահմանված փաստա­թղթերով չփաստա­թղթավորելու դեպքում կարող են փաստա­թղթա­­վոր­վել հարկ վճարողի կողմից կատար­ված՝ անկանխիկ եղա­նա­կով վճարումը հիմ­­­նա­վորող փաստաթղթով:
4. Հայաստանի Հանրապետության և այլ պետությունների միջև կրկնակի հարկումը բացա­ռող համաձայնագրերի կողմ հանդիսացող այլ պետության ռեզիդենտ հարկ վճարողի կող­մից Հայաստանի Հանրապետությունում հաշ­վառված իր մշտական հաս­­տատության համար կատարված ծախսերը (բաշխվող ծախսերը) կարող են փաս­տա­­թղթա­վոր­վել ոչ ռեզի­դենտ կազմակերպության կողմից ընդունվող աշխա­տանքների և (կամ) ստացվող ծառա­յությունների մասով կատարված ծախսերը հիմնավորող փաս­տա­թղթերով և ոչ ռեզի­դենտ կազմակերպության ու մշտական հաստատության միջև կազմված՝ մշտական հաս­­տա­տությանը վերա­գր­վող ծախսերին վերաբերող փաս­տաթղթով, եթե համա­ձայ­նագրով մշտական հաստա­տու­թյանը վերագրվող ծախսերի նվազեցման սահմ­ա­նա­փա­կումներ սահ­մանված չեն։

**Հիմնավորում**

«Ծախսերի փաստաթղթավորման այլ կարգ սահմանելու մասին» ՀՀ կառավարության որոշման նախագծի վերաբերյալ

1. **Իրավական ակտի անհրաժեշտությունը (նպատակը).** Նախագծի նպատակը ոչ ռեզի­դենտ կազմակերպությունից կատարվող ձեռքբերումների մասով ՀՀ հարկային օրենս­գր­քով սահմանված փաստաթղթավորման ընդհանուր կարգից տարբերվող այլ կարգի սահ­մա­նումն է:
2. **Կարգավորման հարաբերությունների ներկա վիճակը և առկա խնդիր­ները.** 2019 թվա­­­­­­կանի հունիսի 25-ին ՀՀ Ազգային Ժողովի կողմից ընդունված՝ «Հայաստանի Հան­րա­պե­տության հարկային օրենս­գրքում փոփոխություններ և լրացումներ կատարելու և 2018 թվականի հունիսի 21-ի «Հայաս­տանի Հանրապետության հարկային օրենսգրքում փոփո­խու­թյուններ և լրացումներ կատա­րելու և 2017 թվականի դեկտեմբերի 21-ի «Հայաս­տանի Հանրապետության հար­կա­յին օրենս­գրքում փոփոխություններ և լրացումներ կատա­րելու մասին» ՀՕ-266-Ն օրեն­քում փոփո­խություններ և լրացումներ կատարելու մասին» ՀՕ-338-Ն օրենքում փոփո­խու­թյուն կատարելու մասին» ՀՕ-68-Ն ՀՀ օրենքի 13-րդ հոդ­վածի 4-րդ կետով նախատեսվել է ՀՀ կառա­­վա­րու­թյան կողմից ՀՀ հարկային օրենս­գրքի 55-րդ հոդ­վածի 13-րդ մասով սահ­ման­ված ծախսերի փաստաթղթավորման այլ կարգ սահ­մա­նելու հնա­րավորություն:

Խնդիրը կայանում է նրանում, որ ներկայումս ՀՀ կառավարության կողմից նման կարգ սահմանված չէ:

1. **Առկա խնդիրների առաջարկվող լուծումները.** Նախագծով առաջարկվում է սահ­մա­նել, որ ոչ ռեզիդենտ կազմակերպություններից ՀՀ տարածքից դուրս կատարվող ձեռք­բերում­ները (բացառությամբ այն ծառայությունների կամ աշխատանքների, որոնց մատուց­ման կամ կատարման վայրը Հայաստանի Հանրապետության հարկային օրենսգրքի 39-րդ հոդ­վածի համաձայն, համարվում է Հայաստանի Հանրապետությունը) կարող են փաս­տա­թղթա­վորվել այդ ձեռքբերումների դիմաց կատար­ված՝ անկանխիկ եղանակով վճա­րումը հիմ­­­­նա­վորող փաստաթղթով և ոչ ռեզիդենտ կազ­մա­­կեր­պության կողմից դուրս գրված՝ ապրանք­ների մատակարարման, ծառայության մատուց­­ման կամ աշխատանքի կատար­ման փաստը հիմնավորող փաս­տաթղթով:
2. **Կարգավորման առարկան.** Նախագծի կարգավորման առարկան ծախսերի փաս­տա­թղթավորման այլ կարգն է:
3. **Նախագծի մշակման գործընթացում ներգրավված ինստիտուտները և անձինք.**

 Նախա­գի­ծը մշակվել է ՀՀ ֆինանսների նախարարության կող­­մից:

1. **Իրավական ակտի կիրառման դեպքում ակնկալվող արդյունքը.** Նախա­գծի ընդուն­­­­­­­­­­­­­­­­­­­­­­­­­­ման արդ­յուն­­քում ակնկալվում է սահմանել ՀՀ հարկային օրենսգրքի 55-րդ հոդվածի 13-րդ մասով սահմանված ծախսերի փաստաթղթավորման այլ կարգ:

**Տեղեկանք**

«Ծախսերի փաստաթղթավորման այլ կարգ սահմանելու մասին» ՀՀ կառավարության որոշման նախագծի ընդունման առնչությամբ այլ իրավական ակտերի ընդունման անհրաժեշտության վերաբերյալ

«Ծախսերի փաստաթղթավորման այլ կարգ սահմանելու մասին» ՀՀ կառավարության որոշման նախագծի ընդուն­­ման առն­­չու­թյամբ այլ իրա­­­վական ակտե­րի ընդունման անհ­­րա­­­ժեշ­տություն չի առա­ջանա:

**Եզրակացություն**

«Ծախսերի փաստաթղթավորման այլ կարգ սահմանելու մասին» ՀՀ կառավարության որոշման նախագծի ընդունմամբ պետական բյուջեի եկամուտների նվազեցման կամ ծախսերի ավելացման մասին

«Ծախսերի փաստաթղթավորման այլ կարգ սահմանելու մասին» ՀՀ կառավարության որոշման նախագծի ընդուն­­­­մամբ պետա­­­կան բյու­ջեի եկա­­մուտ­­նե­րի նվազեցում կամ ծախ­­­սերի ավե­լա­ցում չի ակն­կալ­­­­­վում: